Takið eftir að aflaverðmætið út þessum tveimur löndunum var 100 milljónum meira en ef síldinni hefði verið landað í Íslandi . Vilhjálmur Birgisson skrifaði : Vilhjálmur Birgisson . Ég veit að það er gríðarlega erfitt fyrir Heiðrúnu að vera sett í þá stöðu að þurfa að reyna að verja þennan gríðarlega verðmun á uppsjávarafla sem landað er á Íslandi eða í Noregi og Færeyjum . Hún ýjaði að því í þessum þætti að þessi gríðarlegi verðmunur sem nemur allt að 300% eigi sér allt „ eðlilegar “ skýringar . Stutta svarið yfir þessum verðmun er „ bullandi skítalykt.is “ Í því samhengi vil ég rifja um tillögu sem ég lagði fram við útgerðarmenn þegar við áttum í kjaraviðræðum árið 2017 en á þeim fundi var Heiðrún þannig að henni er vel kunnugt um hana . Þessi tillaga gekk út á að fá óháða aðila til að rannsaka þennan gríðarlega verðmun og þessir óháðu aðilar myndu fá miklar heimildir til gagnaöflunar . Það er skemmst frá því að segja að útgerðarmenn sturluðust yfir þessari tillögu og var henni hafnað algerlega af útgerðarmönnum . Ef allt er eðlilegt og skýringar séu við öllum þessum verðmun eins og framkvæmdastjóri SFS hefur ætíð haldið fram hvað verðlagningu á uppsjávarafla varðar , þá hlýtur maður að spyrja , hví ósköpunum sturluðust útgerðarmenn yfir þessari tillögu að skipa óháða rannsóknarnefnd eins og lagt var til í kjaraviðræðunum 2017 ? Ég vil hins vegar benda á að svindlið og svínaríið nær alls ekki bara um verðlagningu á makríl heldur einnig loðnu og síld . Í þessu samhengi þá er rétt að benda á frétt frá því september á þessu ári , en þar er fjallað um uppsjávarskipið Margréti EA sem landaði í tvígang síld í Noregi og fékk 127% hærra verð fyrir hana með því að landa henni í Noregi , en ekki á Íslandi . Takið eftir að aflaverðmætið út þessum tveimur löndunum var 100 milljónum meira en ef síldinni hefði verið landað í Íslandi . Stutta svarið yfir þessum verðmun er „ bullandi skítalykt.is “ Setjum svindlið og svínaríið á verðlagningu á uppsjávarafla í samhengi við fréttina sem kom fram um daginn að búið væri að ákæra mann sem stal vörum í Bónus fyrir 1.500 kr. en refsiramminn er fangelsi í allt að 6 ár . En verðlagningu á uppsjávarafla liggur fyrir rökstuddur grunur um stórfellt svindl á verðlagningu á uppsjávarafla eins og staðfest var í skýrslu frá Verðlagsstofu skiptaverðs . Að hugsa sér að stjórnvöld gera ekkert þrátt þennan rökstuddan grun , en ég vil koma því á framfæri að ég tók þetta mál upp við Atvinnuveganefnd fyrir nokkrum vikum og mér er það hulin ráðgáta hví atvinnuveganefnd hefur ekkert gert með málið hingað til . Það er alls ekki bara verið að hafa fé af sjómönnum heldur samfélaginu öllu og stórundarlegt að stjórnvöld skuli ekki láta fara fram opinbera rannsókn á verðlagningu á uppsjávarafla við Íslandsstrendur eins og ég hef margoft kallað eftir !